cyanic-selkie/wikianc huggingface dataset:
सिराज औरंगाबादी
काम
अपने बाद के जीवन में, औरंगाबादी ने दुनिया को छोड़ दिया और सूफी तपस्वी बन गया। वह अलगाव का जीवन जीता, हालांकि कई छोटे कवियों और प्रशंसकों ने काव्य निर्देश और धार्मिक उन्नयन के लिए अपने स्थान पर इकट्ठा किया।
उनका सबसे अच्छा ज्ञात गज़ल खबर ए तहाय्यूर-ए-इश्क सुरैया अबीदा परवीन द्वारा गाया गया है।
सिराज की शायरी
सिराज की शायरी में गीत, गाने, कहानियां, कविता और विचारधारा शामिल है। वे कविता में भी प्रसिद्द थे, लेकिन वे अपने विचारधारात्मक विचारों और उनके गीतों, और बोस्तान के कारण प्रसिद्ध हैं। इन की मसनवी बोस्तान में, लगभग 1160 अशआर हैं। इस प्रवृत्ति का उपयोग इस तरह से किया जाता है कि अपनी आप बीती से सिराज और भी पहचाने जाने लगे। वर्ष 1734 में, सिराज ने बीस वर्ष की उम्र में हजरत शाह अब्दुल रहमान चिश्ती से बैअत किया था। उसी ज़माने से उनकी शायरी का सफर शुरू हुआ। और 1740 ई के बाद, उन्होंने कविता को अपने मुर्शिद के आदेश पर छोड़ दिया। सिराज की शायरी का पूंजीगत इसी पांच साल से हासिल हुआ है।
नमूना शायरी
--
दिल तुझ बिरह की आग से क्यूँकर निकल सके शोला सीं क्या जलेगा कहो बर्ग-ए-काह का
राजमहल (झारखंड विधानसभा निर्वाचन क्षेत्र)
राजमहल भारत के झारखण्ड राज्य की विधानसभा का एक निर्वाचन क्षेत्र है। साहिबगंज जिले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।
आर्थिक नीति
आर्थिक नीति (Economic policy) से आशय उन सरकारी नीतियों से होता है जिनके द्वारा किसी देश के आर्थिक क्रियाकलापों का नियमन होता है। आर्थिक नीति के अन्तर्गत करों के स्तर निर्धारित करना, सरकार का बजट, मुद्रा की आपूर्ति, ब्याज दर के साथ-साथ श्रम-बाजार, राष्ट्रीय स्वामित्व, तथा अर्थव्यवस्था में सरकार के हस्तक्षेप के अनेकानेक क्षेत्र आते हैं।
आर्थिक नीति का सम्बन्ध आर्थिक मामलों से सम्बन्धित कुछ निर्धारित परिणामों की प्राप्ति हेतु अपनाई गई कार्यविधि से होता है। आर्थिक नीति एक व्यापक नीति है और इसमें अनेक नीतियों का समावेश किया जाता है|
सामाजिक विज्ञान के विश्वकोष के अनुसार, ‘‘आर्थिक नीति शब्द का प्रयोग आर्थिक क्षेत्र में सरकार की उन सभी क्रियाओं में सम्मिलित किया जा सकता है, जिनका सम्बन्ध उत्पादन, वितरण एवं उपयोग में जानबूझकर अथवा अधिक सरकारी हस्तक्षेप से होता है।’’ इस प्रकार आर्थिक नीति किसी सरकार का वह आर्थिक दर्शन और व्यापक शब्द है जिसके अन्तर्गत विभिन्न नीतियाँ, जैसे - कृषि नीति, औद्योगिक नीति, वाणिज्य नीति, राजकोषीय नीति, मौद्रिक नीति, नियोजन नीति, आय नीति, रोजगार नीति, परिवहन नीति एवं जनसंख्या नीति आदि सम्मिलित हैं, में समन्वय कर निर्धारित लक्ष्यों एवं उद्देश्यों को पूरा करने के लिए वह कदम उठाती है।
आर्थिक नीति का महत्त्व
आर्थिक नीति के महत्त्व को इस प्रकार स्पष्ट किया जा सकता है :
आर्थिक नीति की विशेषताएँ
आर्थिक नीति में निम्नलिखित विशेषताएँ देखी सकती हैः
आर्थिक दर्शन : आर्थिक नीति किसी सरकार का एक आर्थिक दर्शन या विस्तृत विचारधारा है, जिसके माध्यम से वह अपने निर्धारित लक्ष्यों को पूरा करने का प्रयास करती है।
व्यापक शब्द : आर्थिक नीति एक व्यापक शब्द है क्योंकि इसमें विभिन्न नीतियाँ सम्मिलित की जाती है, जैसे - कृषि नीति, औद्योगिक नीति, वाणिज्यिक नीति, राजकोषिय नीति, मौद्रिक नीति, नियोजन नीति, आय नीति, रोजगार नीति, परिवहन नीति एवं जनसंख्या नीति आदि।
विभिन्न नीतियों में समन्वय : देश की विभिन्न आर्थिक नीतियों में समन्वय स्थापित कर निर्धारित लक्ष्यों एवं उद्देश्यों को पूरा करने का कदम उठाया जाता है। यही नहीं, आर्थिक नीति में विभिन्न विरोधी लक्ष्यों के मध्य भी समन्वय स्थापित किया जाता है।
आर्थिक उद्देश्यों को प्राप्त करने के एक साधन के रूप में : आर्थिक नीतियों को राज्य द्वारा अपने आर्थिक उद्देश्यों को प्राप्त करने के साधन के रूप में प्रयोग किया जाता है।
एक सुविचारित नीति : आर्थिक नीति किसी देश की सरकार द्वारा अपनायी गयी एक सुविचारित नीति है जो अर्थव्यवस्था के प्रबन्ध, नियमन एवं नियंत्रण को सरल बनाती है।
प्रशासन तन्त्र का मार्गदर्शन : आर्थिक नियोजन में सरकार उद्देश्य निर्धारित करती है, जिन्हें प्राप्त करने के लिए आर्थिक नीतियाँ बनाती है। आर्थिक नीतियाँ प्रशासन तन्त्र का मार्गदर्शन करती है परिणामस्वरूप आर्थिक उद्देश्यों को प्राप्त किया जा सके।
विशिष्ट उद्देश्य एवं निश्चित कार्यक्रम में सम्बन्ध : आर्थिक नीति में सरकार विशिष्ट उद्देश्य को प्राप्त करने के लिए कुछ निश्चित कार्यक्रम अपना सकती है।
क्रियाओं को प्रोत्साहित, नियमित एवं नियंत्रित करना : जब सरकार उद्देश्य को प्राप्त करने के लिए निश्चित कार्यक्रम तैयार करती है तो कुछ क्रियाओं को प्रोत्साहित करती है तो कुछ को नियमित एवं नियंत्रित भी करती है।
सामाजिक एवं राजनीतिक नीतियों से प्रभावित : आर्थिक नीतियाँ सामान्य रूप से सामाजिक एवं राजनीतिक नीतियों से प्रभावित होती है। हमारा उद्देश्य जनता का जीवन-स्तर ऊँचा करना, सामाजिक सुरक्षा प्रदान करना, देश में शान्ति बनाये रखना एवं राजनीतिक स्थिरता हो तो आर्थिक नीति का इनके अनुकूल होना आवश्यक है।
आर्थिक नीति के उद्देश्य
आर्थिक नीति का मुख्य उद्देश्य देश में आर्थिक विकास की दर में वृद्धि करना है। इस उद्देश्य की प्राप्ति हेतु आर्थिक नीति के अन्य उद्देश्य निम्नलिखित हैः
आर्थिक नीति के उपकरण
आर्थिक नीति, बहु-आयामी नीति है क्योंकि आर्थिक नीति के अनुरूप ही देश की अर्थव्यवस्था के अन्य क्षेत्रों की नीति तैयार की जाती है। यदि विभिन्न नीतियाँ आर्थिक नीति के अनुरूप नहीं बनायी जाती है तो आर्थिक नीति के उद्देश्यों को प्राप्त करने में कठिनाई आयेगी। आर्थिक नीति एक व्यापक नीति है और इसमें अनेक नीतियों का समावेश किया जाता है। इसलिए भी आर्थिक नीति एक बहु-आयामी नीति है।
विभिन्न आर्थिक नीतियों के सफलतापूर्वक क्रियान्वयन के लिए कुछ उपकरणों (इन्स्ट्रुमेण्ट्स) की आवश्यकता होती है। आर्थिक नीति के सन्दर्भ में जिन उपकरणों को प्रयुक्त किया जाता है वे निम्नांकित हैः
राजकोषीय उपकरण
आर्थिक नीति के राजकोषीय उपकरण (Fiscal Instruments) के अन्तर्गत सरकार द्वारा वित्त एकत्र करने एवं उसको व्यय करने से सम्बन्धित क्रियाओं का अध्ययन किया जाता है। आर्थिक विकास, सामाजिक कल्याण में वृद्धि हेतु सरकार को नवीन सुविधाओं के विकास एवं विस्तार के लिए धन की आवश्यकता पड़ती है, जिसकी पूर्ति निम्न साधनों से की जाती है :
1. करारोपण : कर राजकीय आय का एक महत्वपूर्ण स्रोत है। करारोपण का उद्देश्य आय प्राप्त करना एवं वितरण व्यवस्था को न्यायोचित बनाना होता है।
2. सार्वजनिक ऋण : सार्वजनिक ऋण का आशय सरकार द्वारा प्राप्त किया जाने वाले सरकारी ऋण से है।
3. हीनार्थ प्रबन्धन : हीनार्थ प्रबन्धन अथवा घाटे की वित्त व्यवस्था का राष्ट्र के वित्तीय साधनों में महत्वपूर्ण योगदान होता है।
मौद्रिक उपकरण
मौद्रिक उपकरणों (Monetary instruments) का प्रयोग अर्थव्यवस्था में मुद्रा व साख की मात्रा को नियन्त्रित करने के उद्देश्य से किया जाता है।
आर्थिक नीति के संचालन एवं सफलता के लिए जिन प्रमुख मौद्रिक उपकरणों को प्रयुक्त किया जाता है वे निम्नांकित है :
1. साख नियन्त्रण : इसका आशय साख की मात्रा को देश की आवश्यकताओं के अनुरूप समायोजित करना है।
2. ब्याज दर : विकासशील देशों में मौद्रिक नीति की सफलता के लिए बैंक विभिन्न प्रकार के निक्षेपों तथा ऋणों के लिए भिन्न-भिन्न ब्याज की दरों को निर्धारित करती है जिसका उद्देश्य जमाओं अथवा ऋणों को प्रोत्साहित या निरूत्साहित करना होता है।
3. विनिमय दर : मौद्रिक नीति का मुख्य उद्देश्य विनिमय दर में स्थिरता बनाये रखना है।
4. बैंकिग विकास : आर्थिक नीतियों के क्रियान्वयन में बैंक महत्वपूर्ण माध्यम सिद्ध हुए हैं।
5. बचतों को प्रोत्साहन : बैंकिग विकास की उपयुक्त नीति अपना कर समाज की अतिरिक्त आय को बचत के रूप में बैंको में जमा कर आर्थिक नीति के निर्धारित उद्देश्यों के अनुरूप धन की प्राप्ति की जा सकती है।
व्यापारिक उपकरण
आर्थिक नीति में व्यापारिक उपकरणों की भूमिका को निम्न प्रकार से स्पष्ट किया जा सकता है :
1. मुक्त एवं प्रतिबन्धित व्यापार : वर्तमान में नियन्त्रित व्यापार को अधिक महत्त्व प्रदान किया गया है। सुव्यवस्थित आर्थिक विकास हेतु प्रतिबन्धित व्यापार का विशेष महत्त्व होता है।
2. राष्ट्रानुसार प्राथमिकताएँ : आर्थिक नीति में व्यापारिक नियन्त्रणों की सफलता हेतु विदेशी व्यापार में राष्ट्रनुसार प्राथमिकता की नीति को अपनाया जाता है।
3. वस्तुनुसार प्राथमिकता : आर्थिक नीति की सफलता उपयुक्त वस्तुनुसार प्राथमिकता पर भी निर्भर करती है।
नियन्त्रण
आधुनिक अर्थव्यवस्थाओं में आर्थिक नियन्त्रणों का विशेष महत्त्व है।
1. निवेश नियन्त्रण : तीव्र उद्योगीकरण तथा पूर्ण रोजगार की प्राप्ति के लिए पूँजी निवेश नियन्त्रण का विशेष महत्त्व है।
2. मूल्य नियन्त्रण : आर्थिक नीति के मूल्य नियन्त्रण सम्बन्धी उपकरणों का मुख्य उद्देश्य उपभोक्ता के हितों की रक्षा करना होता है।
3. सार्वजनिक वितरण व्यवस्था : सार्वजनिक वितरण प्रणाली का आशय अत्यधिक उपभोग की वस्तुओं के वितरण की सरकारी स्तर पर व्यवस्था से है।
4. लाइसेंसिग व्यवस्था : इस व्यवस्था द्वारा उत्पादित वस्तुओं, लागत साधनों तथा पद्धति पर नियन्त्रण रखा जाता है। लाइसेंसिग नीति आर्थिक नीति का एक महत्वपूर्ण उपकरण है, जिसकी सहायता से उत्पादन को नियन्त्रित किया जा सकता है।
आर्थिक नीति के घटक
1. प्राकृतिक संसाधन नीति : आर्थिक नीति के लक्ष्यों के अनुरूप प्राकृतिक संसाधनों का प्रयोग एवं विदोहन करना उपयुक्त होता है। खेती, वनो के विकास करने के लिए, सिंचाई आदी क्षेत्रों में विनियोग पर बल देना चाहिए।
2. आर्थिक नियोजन : नियोजन का सम्बन्ध अर्थव्यवस्था के सभी क्षेत्रों से होता है। इसलिए नियोजन नीति का निर्माण आर्थिक नीति के लक्ष्यों के अनुरूप होना आवश्यक है।
3. जनसंख्या नीति : किसी देश के आर्थिक विकास में मानवीय संसाधनों का महत्त्वपूर्ण योगदान होता है। लेकिन देश की जनसंख्या में अधिक वृद्धि, उसके गुणात्मक पहलू में कमी आदि से देश के आर्थिक विकास में बाधा उत्पन्न होती है। औद्योगिक नीति की सहायक नीति के रूप में जनसंख्या नीति तैयार की जाती है।
5. औद्योगिक नीति
6. व्यापारिक नीति : व्यापारिक नीति के अन्तर्गत प्रमुख रूप से आयात-निर्यात, अभ्यंश, दिशा व स्वभाव, स्वदेशी उद्योगों का संरक्षण एवं उनका स्वभाव विदेशी मुद्रा व सहायता, व्यापारिक समझौते व भुगतान सन्तुलन आदि समस्याओं को सम्मिलित किया गया है।
7. परिवहन एवं संचार नीति : देश में आधारभूत संरचना के निर्माण में परिवहन एवं संचार के साधनों की महत्त्वपूर्ण भूमिका है। इन साधनों से देश के विभिन्न क्षेत्र एक-दूसरे से जुड़ जाते हैं और भौगोलिक दूरियाँ कम हो जाती है।
8. कीमत नीति : कीमत नीति द्वारा अर्थव्यवस्था में कीमतों का नियंत्रण एवं नियमन किया जाता है ताकि कीमतों में उच्चावचन न हो।
9. मौद्रिक एवं साख नीति : मौद्रिक कठिनाईयों को दूर करने तथा साख नियन्त्रण हेतु राष्ट्र की मौद्रिक नीति महत्वपूर्ण उपकरण है। भारत में रिजर्व बैंक द्वारा प्रति छः माह बाद मौद्रिक एवं साख नीति की घोषणा एवं परिवर्तित की जाती है।
10. प्रशुल्क नीति : प्रशुल्क नीति का ऋण एवं व्यय के वितरण, अर्थव्यवस्था की कार्यविधि को स्थित एवं सुव्यवस्थित आधार प्रदान करने हेतु प्रयोग किया जाता है। प्रशुल्क नीति का प्रमुख कार्य पूँजी निर्माण को प्रोत्साहित करना होता है।
बासन्ती, दक्षिण २४ परगना
बासन्ती (Basanti) भारत के पश्चिम बंगाल राज्य के दक्षिण २४ परगना ज़िले में स्थित एक नगर है।
अब्दुल्ला बिन उबय
अब्दुल्ला बिन उबै बिन सलूल (मृत्यु 631), जिसे उनकी दादी के संदर्भ में इब्न सलुल भी कहा जाता है, अरब जनजाति बनू खजरज के प्रमुख थे और मदीना के प्रमुख लोगों में से एक था। इस्लामिक पैगंबर मुहम्मद (सल्ल) के आने पर इब्न उबैय मुस्लिम बन गया लेकिन इस्लामी इतिहास के अनुसार वह अपनी मृत्यु तक इस्लाम के प्रति विश्वासघाती रहा। मुहम्मद (सल्ल) के साथ बार-बार विश्वासघात के कारण  उसे मुनाफ़िक़ (पाखंडी) और "मुनाफ़िक़ून का नेता" करार दिया गया है।
पेगासस एयरलाइन्स
इतिहास
इस विमान सेवा का आरंभ १ दिसंबर १९९० को नेट और सिलकर नाम के दो व्यावसायिक घरानों के द्वारा एयर लिंगस के साथ पेगासस एयरलाइन्स के नाम से एक चार्टर विमान सेवा शुरू किए जाने के करार से हुई और दो बोइंग ७३७-४०० विमानों के साथ इसकी सेवाएँ १५ अप्रैल १९९० से शुरू की गयीं। परंतु इसके गठन के चार महीने बाद ही इराक़-कुवैत युद्ध एवम् इसके परिणाम स्वरूप छिड़े सामरिक संघर्ष ने टर्की के पर्यटन पर गहरा असर डाला और इससे पेगासस एयरलाइन्स की भी सेवाएँ भी बुरी तरह प्रभावित हुईं।
संकट की समाप्ति के बाद ११९२ से तुर्की मे फिर से पर्यटक लौटने लगे और पेगासस एयरलाइन्स ने भी अपने बेड़े मे एक और बोइंग ७३७-४०० शामिल कर लिया। गर्मी के मौसम की बढ़ती माँग को पूरा करने के लिए ने दो और एयरबस ३२०ए भी पट्टे पर लिए।
दो सकारात्मक परिणाम वाले वर्षों के बाद १९९४ मे इर लिंगस और नेट ने अपनी हिस्सेदारी इस्तांबुल-स्थित यपि क्रेडितबांक को बेच दी और स तरह पेगासस एयरलाइन्स एक शुद्ध रूप से तुर्क कंपनी बन गयी।
४ सितंबर १९९७ को पेगासस एयरलाइन्स ने एक बोइंग ७३७-४०० और एक बोइंग ७३७-८०० विमान खरीदने के लिए बोइंग कमर्शियल एरप्लन्स के पास ऑर्डर किया और इस तरह यह बोइंग ७३७ नेक्स्ट जेनरेशन विमान खरीदने वाली पहली तुर्क एयरलाइन कंपनी बन गयी। साथ ही ने और १० बोइंग ७३७-८०० पट्टे पर लेने के लिए आई. एल. एफ. सी. के साथ एक करार भी किया।
जनवरी २००८ मे एसस होल्डिंग्स ने पेगासस एयरलाइन्स को खरीद लिया और अली सबंसी को इसका चेयरमैन बना दिया। दो महीने बाद ही कंपनी ने पेगासस एयरलाइन्स को चार्टर एयरलाइन्स से बदल कर कम-लागत वाली एयरलाइन्स का रूप दे दिया। नवंबर २००५ मे और १२ नये बोइंग ७३७-८०० खरीदने का फ़ैसला किया और नवेंबर २००८ मे १२ और बोइंग ७३७-८०० खरीदे गये। २००८ से सौदे मे यह भी शामिल किया गया के बाजार के माँग को देखते हुए इस ऑर्डर को १४९-सीट वाले बोइंग ७३७-७०० अथवा २१५ सीट वाले बोइंग ७३७-९०० मे भी बदला जा सकता है।
गंतव्य
मुख्य आलेख :- पेगासस एयरलाइन्स के गंतव्य कोड साझेदारी समझौते
•	एयर बर्लिन
•	आज़रबाइजान एरलाइन्स
•	केएलएम
विमान दस्ता
जून२०१५ की ताज़ा जानकारी के अनुसार पेगासस एयरलाइन्स के विमान दस्ते मे निम्नांकित विमान शामिल थे.
केबिन
पेगासस एयरलाइन्स सभी विमानो के सभी दर्जों मे एक जैसी आंतरिक संरचना के साथ कार्य करता है और सभी विमानों मे "फ्लाइयिंग केफे' उपलब्ध होता है। जहाँ यात्री अतरिक्त भुगतान कर के गर्मागर्म भोजंन प्राप्त कर सकते हैं। पेगासस एयरलाइन्स अपने विमाओं मे उड़ान के दौरान मनोरंजन सुविधा उपलब्ध कराने पर भी विचार कर रहा है। जिसमे यात्रियों को हेड फोन के लिए अलग से पैसा देना होगा।
विरंजन
विरंजक किसी भी रासायनिक उत्पाद का सामान्य नाम है जिसका उपयोग औद्योगिक या घरेलू रूप से कपड़े या रेशों से रंग को हटाने या विरंजन नामक प्रक्रिया में कलंक को साफ़ करने या हटाने के लिए किया जाता है। यह, विशेष रूप से, सोडियम हाइपोक्लोराइट के एक विलयन को संदर्भित करता है, जिसे "तरल विरंजक" भी कहा जाता है।
कई विरंजकों में व्यापक शृंखला जीवाणुनाशक गुण होते हैं, जो उन्हें निस्संक्रामक और कीटाणुरहित करने के लिए उपयोगी बनाते हैं और जीवाणु, विषाणु और शैवाल को नियंत्रित करने के लिए तरण तालाब स्वच्छता में और कई जगहों पर जहां निस्संक्रामक परिस्थितियों की आवश्यकता होती है, का उपयोग किया जाता है। उनका उपयोग कई औद्योगिक प्रक्रियाओं में भी किया जाता है, विशेष रूप से लकड़ी के गूदे के विरंजन में। विरंजक के अन्य छोटे उपयोग भी हैं जैसे फफूंद हटाना, खरपतवारों को मारना और कटे हुए फूलों की लंबी उम्र बढ़ाना।
क्लोरीन, एक शक्तिशाली ऑक्सीकारक, कई घरेलू विरंजक में सक्रिय घटक है। चूंकि शुद्ध क्लोरीन एक विषाक्त संक्षारक गैस है, इन उत्पादों में आमतौर पर हाइपोक्लोराइट होता है, जो क्लोरीन छोड़ता है। विरंजक चूर्ण का अर्थ साधारणतः पर कैल्सियम हाइपोक्लोराइट युक्त सूत्रीकरण होता है।
इतिहास
ऊन और सूती वस्त्र के विरंजन की कला हमें बहुत प्राचीन काल से मालूम है। प्राचीन मिस्रवासी, यूनानी, रोमवासी तथा फिनिशियावासी विरंजित सामान तैयार करते थे, पर कैसे करते थे इसका पता आज हमें नहीं है। प्लिनी (Pliny) ने कुछ पेड़ों और पेड़ों की राखों का उल्लेख किया है। ऐसा मालूम होता है कि यूरोप में डच लोग विरंजन की कला में अधिक विख्यात थे। इंग्लैंड में १४वीं शताब्दी में विरंजन करने के स्थानों का वर्णन मिलता है। १८वीं शताब्दी में इसका प्रचार वस्तुत: व्यापक हो गया था। उस समय वस्त्रों को क्षारीय द्रावों (lye) में कई दिनों तक डूबाकर धोते और घास पर कई सप्ताह सुखाते थे। इसके बाद वस्त्रों को मट्ठे में कई दिन डुबाकर फिर धोकर साफ करते थे।
विरंजन व्यवसाय की स्थापना वस्तुत: १७८७ ई. में हुई। तब तक क्लोरीन का आविष्कार हो चुका था और वस्त्रों के विरंजन में यह बड़ा प्रभावकारी सिद्ध हुआ था। बेटौले (Berthollet) पहले वैज्ञानिक थे, जिन्होंने स्पष्ट रूप से घोषित किया था कि वस्त्रों के विरंजन में क्लोरीन गैस का उपयोग हो सकता है और इसका उल्लेख उन्होंने अपने एक निबंध में किया था, जो 'जर्नल द फ़िज़िक' में १७८६ ई. में छपा था। फिर तो इसका उपयोग कई देशों में होने लगा। विरंजन के लिए क्लोरीन गैस असुविधाजनक थी। इससे इसके उपयोग में कुछ सम तक अच्छी प्रगति न हो सकी। पीछे देखा गया कि क्लोरीन को दाहक पोटैश में अवशोषित करके उपयोग करने पर भी विरंजन हो सकता है। फिर क्लोरीन को चूने में अवशोषित कर विरंजन चूर्ण तैयार किया गया, जिसका उपयोग आज तक होता आ रहा है। इसके स्थान में अब सोडियम हाइपोक्लोराइट और द्रव क्लोरीन का प्रयोग भी होने लगा है।
रूई का विरंजन
कच्ची रूई में अपद्रव्य के रूप में मोम, वसाम्ल, पेक्टिन, रंजक, ऐल्ब्युमिनॉयड और खनिज लवण रहते हैं। इनकी मात्रा लगभग पाँच प्रतिशत तक रह सकती है। विरंजन से ये अपद्रव्य बहुत कुछ निकल जाते हैं। यदि रूई का विरंजन पहले नहीं हुआ है, तो अपद्रव्यों को निकलने के लिए रूई के सूतों और वस्त्रों का भी विरंजन होता है।
कपास के सूत के विरंजन के लिए सूत को तीन से चार प्रतिशत सोडा ऐश, या दो प्रतिशत दाहक सोडा, के साथ छह से आठ घंटे तक न्यून दबाव पर उबालते हैं। फिर उसे धोकर विरंजन द्रव के साथ आधे से दो घंटे तक उपचारित करते हैं। उसे फिर पानी से धोकर हाइड्रोक्लोरिक अम्ल या सल्फ्यूरिक अम्ल में डुबाकर भली भाँति धो लेते हैं। यदि सूत को बिल्कुल सफेद बनाना है, तो उसको साबुन के दुर्बल विलयन में निलंबित कर कुछ रंग लेते हैं। उबालने से सूत के अधिकांश अपद्रव्य निकल जाते हैं। यदि अल्प रेज़िन साबुन मिलाकर उबालें, तो मोम प्राय: समस्त निकल जाता है।
यदि वस्त्र विरंजन किया जाए, तो उससे मोम के साथ साथ वे पदार्थ भी, जैसे स्टार्च, मैग्नीशियम लवण आदि, जो सज्जीकरण में प्रयुक्त होते हैं, बहुत कुछ निकल जाते हैं। विरंजन के पश्चात् वस्त्र हल्के नीले रंग से रँगने से कपड़े बिल्कुल सफेद हो जाते हैं। यदि कपड़े पर छींट की छपाई करनी हो, तो वस्त्रों को विरंजित कर बिल्कुल सफेद बनाना आवश्यक होता है।
ऊन का विरंजन
ऊन के सामानों का विरंजन करने से वे उतने श्वेत नहीं होते जितना रूई या लिनेन के सामान होते हैं, पर यदि उनका उपचार सलफ्यूरस अम्ल या हाइड्रोजन परॉक्साइड से किया जाए, तो उनका रूप बहुत कुछ सुधर जाता है। उपचार के बाद सूत को धोकर लटकाया जाता है। फिर भिगाया जाता है और अल्प नीला रंग देकर एककक्ष के विलयन में ले जाया जाता है, जहाँ सल्फर डाइऑक्साइड बनता है। रात भर सामान को वहाँ रहने देते हैं। इसी रीति से जांतव रोमों या कूचों को भी विरंजित करते हैं। सोडियम बाइसल्फाइट के कुछ प्रबल विलयन में डुबाकर रखने से भी ऊन का विरंजन होता है। ऐसे विरंजित ऊन को साबुन से धोने पर रंग फिर लौट आता है। यदि हाइड्रोजन परॉक्साइड से विरंजित किया जाए और पीछे अमोनिया या सोडियम सिलिकेट से क्षारीय बना लिया जाए, तो विरंजन स्थायी होता है। काले या भूरे ऊन को विरंजन से बिल्कुल सफेद तो नहीं बनाया जा सकता, पर उन्हें सुनहरा किया जा सकता है।
रेशम
प्राकृतिक रेशम के ऊपर सेरिसिन (sericine), या रेशम गोंद, रहने के कारण वह देखने में मंद लगता है। सेरिसिन १९-२५ प्रतिशत तक रह सकता है। सेरिसिन को निकालने के लिए, ३० प्रतिशत भार के साबुन को पानी में धुलाकर उसमें रेशम को लगभग ३ घंटे तक क्वथनांक से निम्न ताप पर तपाया जाता है। इससे सेरिसिन घुलकर निकल जाता है और रेशे पर विशेष चमक आ जाती है। अब रेशम को हल्के सोडा विलयन से धोकर वांछित रंग में रंग लेते हैं। एक विशेष प्रकार के रेशम, टसर के विरंजन के लिए, हाइड्रोजन परॉक्साइड का उपयोग होता है।
यदि पक्षियों के पंखों को विरंजित करना हो, तो हाइड्रोजन परॉक्साइड को अल्प अमोनिया डालकर, क्षारीय बनाकर विरंजित किया जा सकता है। हाथी के दाँतों का भी विरंजन इसी प्रकार होता है। हाइड्रोजन परॉक्साइड वस्तुत: सर्वश्रेष्ठ विरंजक है। जांतव और वानस्पतिक दोनों प्रकार के सामानों का इससे समान रूप से विरंजन किया जा सकता है। इसके अनेक तैयार विलयन बाजारों में बिकते हैं और घरेलू विरंजनों में प्रयुक्त होते हैं। इसमें दोष है तो यही कि अन्य विरंजकों से यह कीमती होता है।
दमकलकर्मी
दमकल कर्मी या अग्नि-योद्धा प्रथम प्रतिक्रियाकर्ता और सुरक्षाकर्मी हैं जो अग्निशमन में व्यापक रूप से प्रशिक्षित हैं, मुख्य रूप से विपज्जनक अग्नि बुझाने के लिए जो जीवन, सम्पत्ति और पर्यावरण को संकट में डालते हैं और साथ ही साथ लोगों को बचाने और कुछ मामलों या न्यायक्षेत्रों में पशुओं को भी संकटमय स्थितियों से बचाते हैं।
अग्निशमन सेवा, जिसे कुछ देशों में अग्निशामक दल या अग्निशमन विभाग के रूप में भी जाना जाता है, तीन मुख्य आपातकालीन सेवाओं में से एक है। नगरीय क्षेत्रों से लेकर जहाजों पर सवार होकर, विश्व भर में दमकल कर्मी सर्वव्यापी हो गए हैं।
दमकल कर्मियों के करियर के दौरान प्रशिक्षण मूल्यांकन के दौरान सुरक्षित संचालन के लिए आवश्यक कौशल नियमित रूप से अभ्यास किया जाता है। प्रारम्भिक अग्निशमन कौशल सामान्यतः स्थानीय, क्षेत्रीय या राज्य द्वारा अनुमोदित अग्नि अकादमियों या प्रशिक्षण पाठ्यक्रमों के माध्यम से सिखाए जाते हैं। एक विभाग की आवश्यकताओं के आधार पर, इस समय तकनीकी बचाव और पूर्व-चिकित्सालयी चिकित्सा जैसे अतिरिक्त कौशल और प्रमाणन भी प्राप्त किए जा सकते हैं।
दमकल कर्मी अन्य आपातकालीन प्रतिक्रिया संस्थानों जैसे कि पुलिस और आपातकालीन चिकित्सा सेवा के साथ मिलकर काम करते हैं। अग्नि योद्धा की भूमिका दोनों के साथ अभिव्याप्त हो सकती है। अग्न्यन्वेषक या फायर मार्शल आग लगने के कारणों की जांच करते हैं। यदि अग्नि अग्निकाण्ड या अवहेलना के कारण लगी थी, तो उनका कार्य कानून प्रवर्तन के साथ अभिव्याप्त होगा। अग्नि योद्धा भी अक्सर आपातकालीन चिकित्सा सेवा कुछ मात्रा तक प्रदान करते हैं, जिसमें रोगीवाहन परिवहन आने तक उन्नत जीवन समर्थन शुरू करने के लिए कुछ प्रणालियों में इंजन, ट्रक और बचाव कम्पनियों से पूर्णकालिक पराचिकित्सकों के रूप में प्रमाणित करना और काम करना शामिल है।
बैरम पुर,ठाकुरद्वारा (मुरादाबाद)
सम्बंधित जनगणना कोड:
बरहैट (झारखंड विधानसभा निर्वाचन क्षेत्र)
बरहैट भारत के झारखण्ड राज्य की विधानसभा का एक निर्वाचन क्षेत्र है। साहिबगंज जिले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।
पेलियोसीन युग
पेलियोसीन युग (Paleocene epoch), जिसे पुरानूतन युग भी कहते हैं, पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 6.6 करोड़ वर्ष पहले आरम्भ हुआ और 5.6 करोड़ वर्ष पहले तक चला। यह पेलियोजीन कल्प (Paleogene) और नूतनजीवी महाकल्प (Cenozoic) का सर्वप्रथम युग था। इस से पहले मध्यजीवी महाकल्प (Mesozoic) के अंतिम कल्प, चाकमय कल्प (Cretaceous), चल रहा था। पेलियोसीन युग के अंत होने पर इयोसीन युग (Eocene) आरम्भ हुआ। पेलोयोजीन कल्प ( तथा पेलोयोसीन युग) और चाकमय कल्प की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
ट्रायक
ट्रायक (TRIAC) तीन सिरों (टर्मिनल) वाली एक इलेक्क्त्रानिक युक्ति है जो ट्रिगर किये जाने पर दोनों दिशाओं में (आगे और पीछे) धारा को प्रवाहित होने देती है। इसका 'ट्रायोड' नाम 'ट्रायोड फॉर अल्टरनेटिंग करेण्ट' के लिये दिया गया है। पार्श्व चित्र में ट्रायोड का संकेत दिया गया है जिसमें A1 एनोड१ है, A2 एनोड२ है तथा G गेट है जो 'ट्रिगर' करने के काम आता है। प्रायः एनोड१ और एनोड२ को मुख्य टर्मिनल १ (MT1) तथा मुख्य टर्मिनल २ (MT2) कहा जाता है।
चूंकि यह दोनों दिशाओं में धारा बहने देता है, अतः एक ट्रायोड दो एस सी आर के समतुल्य है जो एन्टी-पैरेलेल जुड़े हों।
ताइगा
महाद्वीपों पर विस्तार
ताइगा के वन विश्वभर में उत्तरी इलाक़ों पर फैले हुए हैं:
तेलेत्स्कोये झील
अल्ताई मान्यता
स्थानीय अल्ताई लोगों की झील के बारे में एक लोक-मान्यता है जिसके आधार पर इस झील का अल्ताई भाषा में नाम 'अल्त्यिन कोल' पड़ा, जिसका अर्थ 'सोने (धातु) वाली नदी' है। कहा जाता है कि प्राचीनकाल में एक अमीर आदमी के पास एक सोने की ईट थी जिस से वह खाना ख़रीदना चाहता था। वह पूरे अल्ताई क्षेत्र में घूमा लेकिन उसे ऐसा कोई न मिला जो उसे खाना बेचे। आख़िरकार झुंझला के उसने झील में अपनी ईट फेंक दी, जिस से इस झील का नाम पड़ा।
कैमरा ल्यूसिडा
प्रकाशचित्रक या कैमेरा ल्यूसिडा (Camera Lucida) एक प्रकाशीय उपकरण (Optical instrument) है, जिससे किसी वस्तु का रेखाचित्र सरलतापूर्वक बनाया जा सकता है। इसका अविष्कार वुलैस्टन (Wollaston, W.H.) ने १८०७ ई. में किया था।
इसका मुख्य भाग एक पूर्ण परावर्तक प्रिज्म (Prism) होता है जिसमें चार प्रकाशीय फलक (पार्श्व फलक) होते हैं। इस प्रिज्म का एक कोण समकोण होता है। इसके सामने का कोण १३५ डिग्री और शेष प्रत्येक कोण ६७.५० डिग्री का होता है। इस प्रिज्म के द्वारा बगल की किसी वस्तु का प्रतीयमान प्रतिबिंब (Virtual image) नीचे रखे कागज पर दिखाई पड़ता है। आँख प्रिज्म के एक कोने पर इस प्रकार रखी जाती है कि पुतली के आधे भाग से प्रिज्म में होकर जानेवाला प्रकाश दिखाई देता है और शेष आधे भाग से नीचे रखा हुआ कागज दिखाई पड़ता है। लेंस ल द्वारा कागज और वस्तु का प्रतिबिंब एक ही तल में दिखाई देते हें। इससे लंबन दोष (Parallax) के कारण त्रुटि नहीं होती, अन्यथा आँख थोड़ा इधर उधर हिलने से पेंसिल और बिंब में विस्थापन हो जायगा। इस प्रकार प्रतिबिंब, कागज और पेंसिल सब एक साथ ही दिखाई पड़ते हैं। चित्रकार को ऐसा प्रतीत होता है जैसे वह किसी चित्र पर पेंसिल चला रहा हो।
लिट्टीपाड़ा (झारखंड विधानसभा निर्वाचन क्षेत्र)
लिट्टीपाड़ा भारत के झारखण्ड राज्य की विधानसभा का एक निर्वाचन क्षेत्र है। पाकुड़ ज़िले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।
माइकल डब्ल्यू यंग
माइकल वॉरेन यंग (जन्म २८ मार्च, १९४९) एक अमेरिकी जीवविज्ञानी और आनुवंशिकीविद है।
पूर्व चाकमय युग
पूर्व चाकमय युग (Early Cretaceous epoch), जिसे निचला चाकमय युग (Lower Cretaceous epoch) भी कहते हैं, चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 14.6 करोड़ वर्ष पूर्व से लेकर 10 करोड़ वर्ष पूर्व तक चला। इस कालखंड में कई नई डायनासौर जातियाँ अस्तित्व में आई। इसी युग में सपुष्पक पौधे (यानि फूल वाले पौधे) और पक्षी पहली बार पृथ्वी पर क्रम-विकास से उत्पन्न हुए। पूर्व चाकमय युग से पहले जुरैसिक कल्प (Jurassic) चल रहा था और उसके बाद उत्तर चाकमय युग आया।
क्लेरियन होटेल, लिमरिक
क्लेरियन होटेल, लिमरिक इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है।
क्लेरियन होटेल
क्लेरियन होटेल लिमरिक एक चार-सितारा होटेल है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।
क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।
इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।
कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।
स्थान महत्व
यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।
बकर पुर अतयन,ठाकुरद्वारा (मुरादाबाद)
भारत की जनगणना अनुसार यह गाँव, तहसील ठाकुरद्वारा, जिला मुरादाबाद, उत्तर प्रदेश में स्थित है।
सम्बंधित जनगणना कोड:
किरातार्जुनीयम्
किरातार्जुनीयम् (अर्थ : किरात और अर्जुन की कथा) महाकवि भारवि द्वारा सातवीं शती ई. में रचित महाकाव्य है जिसे संस्कृत साहित्य के वृहत्त्रयी(किरातार्जुनीयम, शिशुपालवधम्, नैषधीयचरितम्) में स्थान प्राप्त है। महाभारत में वर्णित किरात वेशधारी शिव के साथ अर्जुन के युद्ध की लघुकथा को आधार बनाकर कवि ने राजनीति, धर्मनीति, कूटनीति, समाजनीति, युद्धनीति, जनजीवन आदि का मनोरम वर्णन किया है। यह काव्य विभिन्न रसों से ओतप्रोत रचना है किन्तु वीर रस प्रधान है।
संस्कृत के छः प्रसिद्ध महाकाव्य हैं – किरातार्जनुयीयम्‌ (भारवि), शिशुपालवधम्‌ (माघ) और नैषधीयचरितम्‌ (श्रीहर्ष)– बृहत्त्रयी कहलाते हैं। कुमारसम्भवम्‌, रघुवंशम् और मेघदूतम् (तीनों कालिदास द्वारा रचित) - लघुत्रयी कहलाते हैं।
किरातार्जुनीयम्‌ भारवि की एकमात्र उपलब्ध कृति है, जिसने एक सांगोपांग महाकाव्य का मार्ग प्रशस्त किया। माघ-जैसे कवियों ने उसी का अनुगमन करते हुए संस्कृत साहित्य भण्डार को इस विधा से समृद्ध किया और इसे नई ऊँचाई प्रदान की। कालिदास की लघुत्रयी और अश्वघोष के बुद्धचरितम्‌ में महाकाव्य की जिस धारा का दर्शन होता है, अपने विशिष्ट गुणों के होते हुए भी उसमें वह विशदता और समग्रता नहीं है, जिसका सूत्रपात भारवि ने किया।
संस्कृत में किरातार्जुनीयम्‌ की कम से कम 37 टीकाएँ हुई हैं, जिनमें मल्लिनाथ की टीका घण्टापथ सर्वश्रेष्ठ है। सन 1912 में कार्ल कैप्पलर ने हारवर्ड ओरियेंटल सीरीज के अंतर्गत किरातार्जुनीयम् का जर्मन अनुवाद किया। अंग्रेजी में भी इसके भिन्न-भिन्न भागों के छः से अधिक अनुवाद हो चुके हैं।
कीरातार्जुनीयम् की कथा
राजनीति और व्यवहार-नीति में भारवि के विशेष रुझान के चलते यह युक्तियुक्त ही था कि वे किरातार्जुनीयम्‌ का कथानक महाभारत से उठाते। उन्होंने वनपर्व के पाँच अध्यायों से पांडवों के वनवास के समय अमोघ अस्त्र के लिए अर्जुन द्वारा की गई शिव की घोर तपस्या के फलस्वरूप पाशुपतास्त्र प्राप्त करने के छोटे-से प्रसंग को उठाकर उसे अठारह सर्गों के इस महाकाव्य का रूप दे दिया।
जब युधिष्ठिर कौरवों के साथ संपन्न द्यूतक्रीड़ा में सब कुछ हार गये तो उन्हें अपने भाइयों एवं द्रौपदी के साथ 13 वर्ष के वनवास पर जाना पड़ा। उनका अधिकांश समय द्वैतवन में बीता। वनवास के कष्टों से खिन्न होकर और कौरवों द्वारा की गयी साजिश को याद करके द्रौपदी युधिष्ठिर को अक्सर प्रेरित करती थीं कि वे युद्ध की तैयारी करें और युद्ध के माध्यम से कौरवों से अपना राजपाठ वापस लें। भीम भी द्रौपदी की बातों का पक्ष लेते हैं।
गुप्तचर के रूप में हस्तिनापुर भेजे गए एक वनेचर (वनवासी) से सूचना मिलती है कि दुर्योधन अपने सम्मिलित राज्य के सर्वांगीण विकास और सुदृढ़ीकरण में दत्तचित्त है, क्योंकि कपट-द्यूत से हस्तगत किए गए आधे राज्य के लिए उसे पांडवों से आशंका है। पांडवों को भी लगता है कि वनवास की अवधि समाप्त होने पर उनका आधा राज्य बिना युद्ध के वापस नहीं मिलेगा। द्रौपदी और भीम युधिष्ठिर को वनवास की अवधि समाप्त होने की प्रतीक्षा न कर दुर्योधन पर तुरंत आक्रमण के लिए उकसाते हैं, लेकिन आदर्शवादी, क्षमाशील युधिष्ठिर व्यवहार की मर्यादा लाँघने को तैयार नहीं।
उधर आ निकले व्यास सलाह देते हैं कि भविष्य के युद्ध के लिए पांडवों को अभी से शक्ति-संवर्धन करना चाहिए। उन्हीं के द्वारा बताए गए उपाय के अनुसार अर्जुन शस्त्रास्त्र के लिए इन्द्र (अपने औरस पिता) को तप से प्रसन्न करने के लिए एक यक्ष के मार्गदर्शन में हिमालय-स्थित इन्द्रकील पर्वत की ओर चल पड़ते हैं। वहां एक आश्रम बनाकर की गई तपस्या के फलस्वरूप अप्सराओं आदि को भेजकर परीक्षा लेने के बाद इंद्र एक वृद्ध मुनि के वेष में उपस्थित होते हैं और तपस्या के नाशवान लौकिक लक्ष्य को निःसार बताते हुए परमार्थ की महत्ता का निदर्शन करते हैं। अर्जुन इसकी काट में कौरवों द्वारा किए गए छल एवं अन्याय का लेखा-जोखा प्रस्तुतकर शत्रु से प्रतिशोध लेने की अनिवार्यता, सामाजिक कर्तव्य-पालन तथा अन्याय के प्रतिकार का तर्क देकर इंद्र को संतुष्ट कर देते हैं। फलस्वरूप इंद्र अपने वास्तविक रूप में प्रकट होकर अर्जुन को मनोरथ-पूर्ति के लिए शिव की तपस्या करने की सलाह देते हैं।
अर्जुन फिर से घोर, निराहार तपस्या में लीन हो जाते हैं। अर्जुन इंद्रकील के लिए एक अजनबी तपस्वी है, जटा, वल्कल और मृगचर्म तो उसके पास हैं लेकिन साथ ही शरीर में कवच भी है, यज्ञोपवीत की जगह प्रत्यंचा-समेत गांडीव धनुष है, दो विशाल तरकस हैं और एक उत्तम खड्ग भी। उसे मुनिधर्म-विरोधी समझकर वहाँ के अन्य तपस्वी आतंकित हैं और शंकर के पास निवेदन के लिये पहुँच जाते हैं।उसके क्रम में शिव जी किरातों की स्थानीय जनजाति के सेनापति का वेश धारणकर किरातवेशधारी अपने गणों की सेना लेकर अर्जुन के पास पहुँच जाते हैं। तभी 'मूक' नाम का एक दानव अर्जुन की तपस्या को देवताओं का कार्य समझकर, विशाल शूकर का शरीर धारणकर, उसको मारने के लिए झपटता है। शिव और अर्जुन दोनों द्वारा एक साथ चलाए गए एक-जैसे बाण से उस सूअर की जीवनलीला समाप्त हो जाती है। शिव का बाण तो उसके शरीर को बेधता हुआ धरती में धँस जाता है और अर्जुन जब अपना बाण उसके शरीर से निकालने जाते हैं तो शिव अपने एक गण को भेजकर विवाद खड़ा करा देते हैं। परिणामतः दोनों के बीच युद्ध आरम्भ हो जाता है। अर्जुन गणों की सेना को तो बाण-वर्षा से भागने को मजबूर कर देते हैं पर शिव के साथ हुए युद्ध में परास्त हो जाते हैं। पराजय से हताश अर्जुन किरात-सेनापति के वेश में शिव को पहचानकर समर्पण कर देते हैं, जिससे प्रसन्न होकर शिव प्रकट होते हैं और पाशुपतास्त्र प्रदानकर उसका प्रशिक्षण देते हैं। इस तरह अर्जुन का मंतव्य पूरा होने के साथ महाकाव्य-विधा के भी सारे मंतव्य सिद्ध हो जाते हैं।
नीति
किरात वेशधारी शिव के इस लोकोत्तर मिथक से इतर इस प्रसंग की अपनी एक विशिष्ट जनजातीय अभिव्यंजना भी है, जो इस काव्य को वर्तमान भावबोध के करीब लाती है। युधिष्ठिर और गुप्तचर बने वनेचर के बीच घटित संवाद में वनेचर की जो अटूट स्वामिभक्ति, अदम्य निर्भीकता और उच्च राजनीतिक समझ सामने आती है, वह वनवासियों के प्रति भारवि की पक्षभरता में संदेह की कोई गुंजाइश नहीं छोड़ती। वनेचर शुरू में ही स्पष्ट कर देता है—
इस पूरे प्रकरण के आरम्भ में द्रौपदी की बातों के समर्थन में भीम द्वारा युधिष्ठिर के प्रति कुछएक नीतिवचन कहे गये हैं। उन्हीं में से एक नीचे उद्धृत है:
(किसी कार्य को बिना सोचे-विचारे अनायास नहीं करना चाहिए। विवेकहीनता आपदाओं का परम आश्रय है। गुणों की लोभी संपदाएं अच्छी प्रकार से विचार करने वाले का स्वयमेव वरण करती हैं, अर्थात् उसके पास स्वयं चली आती हैं।)
काव्यसौन्दर्य एवं अर्थगौरव
भारवि अपने अर्थ-गौरव (गहन भाव-सम्पदा) के लिए जाने जाते हैं—‘उपमा कालिदासस्य भारवेरर्थगौरवम्‌’। इस अर्थ-गौरव से मेल खाती एक विदग्ध भाषा और अभिव्यक्ति-कौशल उनकी सम्पदा है। राजनीति और व्यवहार-नीति सहित जीवन के विविध आयामों में उनकी असाधारण पैठ है। आदर्श और व्यवहार के द्वंद्व तथा यथार्थ जीवन के अतिरेकों के समाहार से अर्जित संतुलन उनके लेखन को ‘समस्तलोकरंजक’ बनाता है। लेकिन भारवि मूलत: जीवन की विडंबनाओं और विसंगतियों के कवि हैं, उनका सामना करते हैं और उनके खुरदुरे यथार्थ के बीच संगति बिठाने का प्रयास करते हैं। किरातार्जुनीयम्‌ के पहले सर्ग में द्रौपदी और दूसरे में भीम द्वारा युधिष्ठिर को दुर्योधन के विरुद्ध युद्ध की घोषणा के लिए उकसाने और युधिष्ठिर द्वारा उसे अनीतिपूर्ण बताकर अस्वीकार कर देने के क्रम में भारवि ने राजनीति के दो छोरों के बीच के द्वंद्व पर बहुत सार्थक विमर्श प्रस्तुत किया है। इसी तरह ग्यारहवें सर्ग में मोक्ष के स्थान पर शक्ति और प्रभुता के लिए किए जा रहे अर्जुन के तप को इन्द्र द्वारा गर्हित बताए जाने पर, अर्जुन के प्रत्युत्तर के रूप में भारवि ने जीवन-व्यवहार में अन्याय के प्रतिकार, लौकिक सफलता, यश और आत्म-सम्मान के महत्व पर जो गम्भीर विचार दिए हैं वे स्वस्थ इहलौकिक जीवन का एक संतुलित आदर्श का चित्र उपस्थित करते हैं।
भाषा पर अपने अप्रतिम अधिकार के चलते चित्रकाव्य के जिस भाषिक चमत्कार (किरातार्जुनीयम्‌ के पंद्रहवें सर्ग में) की परम्परा भारवि ने शुरू की, उनके बाद के कवियों के लिए वह कसौटी बन गई और माघ (शिशुपालवधम्‌) में जाकर वह चरमोत्कर्ष पर पहुँची।
निम्नलिखित पंक्तियों में चित्रालंकार देखिए-
इसी प्रकार निम्नलिखित श्लोक को ध्यान से देखिये। इसे सर्वतोभद्र (सभी तरफ से सुन्दर) कहते हैं। इसमें पहली पंक्ति को बायें से पढिये या दायें से- समान है। इसी तरह सभी पंक्तियों के प्रथम अक्षर (मात्रा सहित) लीजिये या अन्तिम अक्षर लीजिये - 'देवाकानि मिलता है।
एक अन्य श्लोक देखिये। इसमें महायमक अलंकार है। एक ही पद (विकाशमीयुर्जगतीशमार्गणा) चार बार आया है किन्तु अर्थ भिन्न-भिन्न हैं।
संरचना
कीरातार्जुनीयम् में १८ सर्ग हैं।
किरातार्जुनीयम्‌ के पहले सर्ग में द्रौपदी और दूसरे में भीम द्वारा युधिष्ठिर को दुर्योधन के विरुद्ध युद्ध की घोषणा के लिए उकसाने और युधिष्ठिर द्वारा उसे अनीतिपूर्ण बताकर अस्वीकार कर देने के क्रम में भारवि ने राजनीति के दो छोरों के बीच के द्वंद्व पर बहुत सार्थक विमर्श प्रस्तुत किया है। तीसरे सर्ग में व्यास कौरव पक्ष के भीष्म, द्रोण, कर्ण-जैसे धुरंधरों को पांडवों द्वारा अजेय बताते हुए 13 साल की अवधि में हर तरह से शक्ति-संवर्धन करने और भविष्य के अवश्यम्भावी युद्ध की तैयारी के लिए उसका उपयोग करने की सलाह देते हैं। इसके लिये वे अर्जुन को उच्च कोटि के शस्त्रास्त्र हेतु तपस्या से इंद्र को प्रसन्न करने के लिए प्रेरित करते हैं और अपने साथ लाए एक यक्ष को भी छोड़ जाते हैं जो अर्जुन को इंद्र की तपस्या के लिए उपयुक्त स्थान तक ले जाएगा। चौथे सर्ग में यक्ष के मार्गदर्शन में अर्जुन की द्वैतवन से हिमालय तक की यात्रा का सजीव एवं रोचक वर्णन है, जिसमें शरद ऋतु की थिर और संयत प्रकृति और उसके साथ घुले-मिले जन-जीवन का उल्लास नाना रूपों में तरंगित है। पाँचवाँ सर्ग यक्ष के साथ अर्जुन के यात्रा-प्रसंग से गिरिराज हिमालय के पर्वतीय प्रदेश के विशद, अलंकारिक वर्णन की छटा से दीप्त है।
छठे सर्ग का वर्ण्य विषय है : अर्जुन की आँखों से देखी इंद्रनील की अप्रतिम शोभा, वहाँ पहुंचकर अर्जुन द्वारा तप का प्रारम्भ, प्रकृति के विभिन्न उपादानों का तप में सहयोग, वहाँ तैनात वनदेवों द्वारा अमरावती पहहुँचकर इन्द्र को सूचित करना, इंद्र द्वारा देवांगनाओं को उनके सहचर गंधर्वों के साथ वहाँ जाकर अपने हाव-भाव और सौन्दर्य से अर्जुन की तपस्या में विघ्न डालने का आदेश देना, ताकि उनकी निष्ठा की परीक्षा हो सके। सातवें सर्ग में अप्सराएँ तथा उनके सहचर गन्धर्व पूरे उल्लास-विलास के साथ आकाश मार्ग से विशेष प्रकार के हाथियों और रथों पर सवार देव गंगा के किनारे-किनारे अमरावती से इंद्रकील तक की यात्रा करते हैं। इंद्रकील के पास नीचे उतरकर वे पृथ्वी-गंगा के रम्य तट पर अपनी माया से गंधर्व-नगरी जैसा दिव्य शिविर बना लेते हैं। आठवाँ सर्ग में अप्सराएँ अपने शिविरों से वन-विहार के लिए निकलती हैं। यहाँ से शृंगार रस का रंग चढ़ना शुरू होता है, जो इसी सर्ग में वर्णित जल-क्रीड़ा में गाढ़ा होता है और नवें सर्ग में मद्य-पान के साथ सम्पन्न काम-केलि में अपनी पराकाष्ठा पर पहुँच जाता है। दसवाँ सर्ग अप्सराओं द्वारा अर्जुन का ध्यान खींचकर उसे तपस्या से च्युत करने के अभियान और उसकी असफलता का है।
किरातार्जुनीयम्‌ के अंतिम पाँच सर्ग (१४ से १८) अपनी गण-सेना के साथ किरातवेशधारी शिव और अर्जुन के बीच युद्ध को समर्पित हैं। १५वें सर्ग में, जिसमें युद्ध का यह चरण आता है, भारवि ने चित्रकाव्य (अलंकारिक छंद) का प्रयोगकर महाकाव्य के दायरे के भीतर एक नई परम्परा का सूत्रपात किया है।
टीका
किरातार्जुनीयम् समालोचकों को अतिप्रिय है। इस पर ४२ से अधिक टीकाएँ हैं।
डॉ॰ नो
डॉ॰ नो (Dr. No) 1962 में बनी जेम्स बॉन्ड श्रंखला कि पहली फ़िल्म है जिसमें शॉन कॉनरी ने पहले जेम्स बॉन्ड कि भुमिका निभाई थी।
पाकुड़ (झारखंड विधानसभा निर्वाचन क्षेत्र)
पाकुड़ भारत के झारखण्ड राज्य की विधानसभा का एक निर्वाचन क्षेत्र है। पाकुड़ ज़िले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।
फरह नकवी
काम
वेव्स इन द हिनटरलैंड: द जर्नी ऑफ ए न्यूजपेपर (2007) जुबान बुक्स द्वारा प्रकाशित |
बामनिया पट्टी, ठाकुरद्वारा (मुरादाबाद)
भारत की जनगणना अनुसार यह गाँव, तहसील ठाकुरद्वारा, जिला मुरादाबाद, उत्तर प्रदेश में स्थित है।
सम्बंधित जनगणना कोड:
लॉक अप: बैड ऐस जेल अत्याचारी खेल
लॉक अप: बैडऐस जेल, अत्याचारी खेल! एकता कपूर द्वारा बनाई गई और कंगना रनौत द्वारा होस्ट की गई एक भारतीय रियलिटी टेलीविजन श्रृंखला है, जिसका प्रीमियर 27 फरवरी 2022 से ऑल्ट बालाजी और एमएक्स प्लेयर पर हुआ।
श्रृंखला विवरण
लॉक अप (सीजन 1) श्रृंखला का विवरण स्थित हैं और चल रही हैं।
टेलीविज़न का ब्राडकास्ट करना
सामान्य घंटे भर के एपिसोड के अलावा, दर्शकों के पास सीधे 24x7 कैमरा फुटेज भी पहुंचती है। दर्शकों की पहुंच के लिए एमएक्स प्लेयर पर देख सकते है।
मरी भाषा
मरी भाषा ( मरी: марий йылме, मरी यिल्मे; रूसी: марийский язык, अंग्रेज़ी: Mari language ) क़रीब ५ लाख लोगों द्वारा बोली जाने वाली यूराली भाषा-परिवार की एक भाषा है जो मुख्य रूप से रूस के मरी ऍल गणतंत्र में बोली जाती है। मरी ऍल से बाहर यह कुछ हद तक रूस के तातारस्तान, उदमूर्तिया और पेर्म क्षेत्रों में भी बोली जाती है। मरी सिरिलिक लिपि में लिखी जाती है।
उपभाषाएँ
मरी की दो उपभाषाएँ हैं - पहाड़ी मरी (उर्फ़ पश्चिमी मरी, Мары йӹлмӹ, Hill Mari ) और मैदानी मरी (उर्फ़ पूर्वी मरी, Meadow Mari ) - जो एक दूसरे के समीप तो हैं लेकिन जिनके बोलने वालों को एक-दूसरे को समझने में कभी-कभी परेशानी होती है। लगभग १०% मरी बोलने वाले पहाड़ी मरी बोलते हैं जबकि ९०% मैदानी/पूर्वी मरी बोलते हैं, इसलिए पूर्वी मरी को अक्सर मरी भाषा का मानक रूप समझा जाता है।
ध्रुव रिएक्टर
ध्रुव रिएक्टर भारत का सबसे बड़ा अनुसन्धान रिएक्टर है । यह मुम्बई स्थित भाभा परमाणु अनुसन्धान केन्द्र केन्द्र में कार्यरत है और भारत का शस्त्र-ग्रेड प्लूटोनियम उत्पादन करने वाला मुख्य रिएक्टर है। यह ८ अगस्त १९८५ को क्रान्तिक (क्रिटिकल) हुआ था। इसके निर्माण में १० वर्ष लगे थे। इसका मूल नाम आर-५ था। यह पूल-टाइप-रिएक्टर है।
साजिद-वाजिद
साजिद अली और वाजिद अली दोनों संगीतकार और संगीत निर्देशक हैं। यह साजिद-वाजिद नाम से प्रशिद्ध हैं। यह कई फिल्मों के गाने गाये हैं, लिख चुके है और निर्देशित भी कर चुके हैं। फिल्म दबंग के संगीत लिए उन्हें २०११ में फ़िल्म्फेयर पुरस्कार से सम्मानित किया गया था। वाजिद का ३१ मई २०२० को मुंबई के एक अस्पताल में निधन हो गया.
साजिद खान
साजिद ने एकेडमी ऑफ एशियाटिक सिनेमा और टेलीविजन में अध्ययन किया। उन्होंने अपने पिता शराफत अली खान सहित विभिन्न कलाकारों के अधीन भी अध्ययन किया। उनके पैतृक पिता उस्ताद अब्देल लतीफ़ एक प्रभावशाली भारतीय कलाकार थे। उनके नाना उस्ताद फैय्याज अहद खान, पद्म श्री से सम्मानित थे। उनके नाना उस्ताद फैय्याज अहद खान, पद्म श्री से सम्मानित थे।उनके नाना उस्ताद Faiyyaz एहेद खान, एक पद्मश्री से सम्मानित किया गया था। साजिद खान ने भी अल्लाहखर खान और दास बाबू के अधीन अध्ययन किया।
वाजिद खान
वाजिद अली खान (7 अक्टूबर 1977-1 जून 2020) कलाकार और तबला वादक शराफत अली खान और मां रज़िया खान के छोटे बेटे थे। उन्होंने कलात्मक जोड़ी साजिद-वाजिद बनाने के लिए अपने बड़े भाई साजिद खान के साथ जुड़ गए। उनका एकल अभिनय के रूप में एक अलग गायन करियर भी था और एक पार्श्व कलाकार के रूप में उन्हें कई पुरस्कारों के लिए नामांकित किया गया था।
वाजिद ने मिथिबे कॉलेज में अध्ययन किया, जहां वह अपने कॉलेज की छात्रा कमलारुख से मिले। वाजिद से शादी किए बिना दोनों की शादी लगभग 10 साल तक चली थी, जो पर्यटन और संगीतमय बप्पी दा में काफी शामिल था। पारसी संप्रदाय के कमालुख खान ने वाजिद के सुन्नी मुस्लिम संप्रदाय में बदलने से इनकार कर दिया क्योंकि पारिवारिक प्रतिबंधों ने शादी को भी स्थगित कर दिया। आखिरकार उन्होंने विशेष विवाह अधिनियम के तहत एक दूसरे से शादी करने के एक दशक बाद शादी की, जिसने उन्हें वाजिद खान के परिवार के विरोध के बावजूद धर्म परिवर्तन करने और शादी करने की अनुमति दी। इस दंपति के दो बच्चे हैं, अर्शी, एक बेटी (जन्म 2004 सी) और एक बेटा ह्रहान (जन्म 2011)।
2019 में किडनी प्रत्यारोपण के दौरान वाजिद का स्वास्थ्य लगातार बिगड़ता गया, जिसे सफल माना गया। वह बाद में गले में संक्रमण से भी पीड़ित थे। 31 मई 2020 को, उन्हें तुरंत COVID-19 की गंभीर जटिलताओं के साथ अस्पताल में स्थानांतरित कर दिया गया और एक दिन बाद 1 जून 2020 को बड़े पैमाने पर दिल का दौरा पड़ने से उनकी मृत्यु हो गई। वह 43 साल के थे। [8]
उनकी मृत्यु के बाद, उनकी पूर्व पत्नी कमालुख खान ने 17 साल की शादी में अपने अध्यादेश को उजागर करने के लिए सार्वजनिक रूप से जाना, साथ ही अपने पूर्व पति के परिवार द्वारा उन्हें और उनके दो बच्चों को उनके गैर-मुस्लिम में निहित विरासत के अधिकारों से वंचित करने के कथित प्रयासों को भी उजागर किया। मज़हब।
कार्यक्षेत्र
साजिद-वाजिद ने पहली बार १९९८ में सलमान खान की प्यार किया तो डरना क्या फिल्म के लिए संगीत दिया। १९९९ में उन्होंने सोनू निगम की एल्बम दीवाना के लिए संगीत दिया, जिसमें "दीवाना तेरा", "अब मुझे रात दिन" और "इस कदर प्यार है" गाने शामिल थे। उसी वर्ष उन्होंने फिल्म हैलो ब्रदर के संगीत निर्देशक के रूप में भी काम किया और फिल्म के लिए "हटा सावन की घटा", "चुपके से कोई आयेगा" और "हैलो ब्रदर" गाने बनाये। अगले कुछ वर्षों में उन्होंने क्या यही प्यार है (२००२), गुनाह (२००२), चोरी चोरी (२००३), द किलर (२००६), शादी करके फँस गया यार (२००६) और कल किसने देखा जैसी कई फिल्मों के लिए संगीत रचना की।
साजिद वाजिद ने अपने संगीत करियर में सलमान खान की कई फिल्मों के लिए यादगार संगीत दिया है, जिनमें तुमको ना भूल पायेंगे (२००२), तेरे नाम (२००३), गर्व (२००४), मुझसे शादी करोगी (२००४), पार्टनर (२००७), हैलो (२००८), गॉड तुस्सी ग्रेट हो (२००८), वांटेड (२००९), मैं और मिसेज खन्ना, (२००९), वीर (२०१०), दबंग (२०१०), नो प्रॉब्लम (२०१०) और एक था टाइगर (२०१२) जैसी फिल्में शामिल हैं। फिल्मों के अतिरिक्त वे टीवी धारावाहिक सा रे गा मा पा में भी बतौर जज आ चुके हैं और टीवी रियलिटी शो के लिए बिग बॉस ४ और बिग बॉस ६ के लिए शीर्षक गीत भी बना चुके हैं।
ऑन हर मेजेस्टीज़ सीक्रेट सर्विस
ऑन हर मेजेस्टीज़ सीक्रेट सर्विस (On Her Majesty's Secret Service) जेम्स बॉन्ड श्रंखला की छठीं फिल्म है जो 1963 में इयान फ्लेमिंग द्वारा लिखी गई इसी नाम की किताब पर आधारित है।
महेशपुर (झारखंड विधानसभा निर्वाचन क्षेत्र)
महेशपुर भारत के झारखण्ड राज्य की विधानसभा का एक निर्वाचन क्षेत्र है। पाकुड़ ज़िले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।
बांका बाला, ठाकुरद्वारा (मुरादाबाद)
भारत की जनगणना अनुसार यह गाँव, तहसील ठाकुरद्वारा, जिला मुरादाबाद, उत्तर प्रदेश में स्थित है।
सम्बंधित जनगणना कोड:
जनसांख्यिकी
इस गांव में लगभग 2500 मतदाता हैं। यदि गांव की पूर्ण आबादी की बात की जाए तो यह लगभग 4 हजार के पास है।
यातायात
मुरादाबाद ठाकुरद्वारा मार्ग पर मुरादाबाद से बस द्वारा लगभग 35 किलोमीटर दूर।
आदर्श स्थल
नागराज मंदिर, बंकावला सुंदर नगर मार्ग
शिव मंदिर
शिक्षा
प्राथमिक विद्यालय उच्च प्राथमिक विद्यालय
हिब्रू भाषा अकादमी
इतिहास
अकादमी हिब्रू भाषा (Vaad हा हा - lashon - Ivrit) समिति ने 1890 में स्थापित की जगह. यह नए हिब्रू शब्द बनाने के लिए आधुनिक उपयोग रखने के लिए जिम्मेदार है. हालांकि अकादमी व्यापार हिब्रू जड़ों और संरचनाओं से नए शब्दों को अन्य भाषाओं से व्युत्पन्न लोनवर्ड्स की जगह पैदा कर रही है, अपने नाम के एक ग्रहण "akademya.", [1] अकादमी आधुनिक हिब्रू व्याकरण, वर्तनी, लिप्यंतरण और विराम चिह्न के लिए मानकों का सेट भाषा के ऐतिहासिक विकास पर आधारित है.
संगठन
विस्तृत बैठक के 23 सदस्यों के होते हैं. इसके अलावा, अकादमी 15 शैक्षिक सलाहकार कार्यरत हैं, उन के बीच भाषा के विद्वानों का सम्मान, भाषा विज्ञान, जूदाईस्म का अध्ययन और बाइबल. अकादमी के फैसले को सभी सरकारी एजेंसियों पर बाध्य कर रहे हैं इसराइल प्रसारण प्राधिकरण सहित,
दुबई अंतरराष्ट्रीय क्रिकेट स्टेडियम
दुबई अंतरराष्ट्रीय क्रिकेट स्टेडियम, पहले इसे दुबई स्पोर्ट्स सिटी क्रिकेट स्टेडियम के नाम से भी जाना जाता था, जो दुबई, संयुक्त अरब अमीरात में स्थित एक क्रिकेट स्टेडियम है। यह स्टेडियम देश के तीन स्टेडियमों में से एक है, अन्य दो में एक शारजाह क्रिकेट स्टेडियम और एक अबू धाबी में शेख ज़ायद क्रिकेट स्टेडियम हैं। इस मैदान मेंं दर्शकों की अधिकतम क्षमता २५,००० है।
विलनियस हवाई अड्डा
विलनियस हवाई अड्डा ) लिथुआनिया की राजधानी विल्नियस का अंतरराष्ट्रीय हवाई अड्डा है। यह शहर के दक्षिण में 5.9 km पर स्थित है। एक रनवे और सालाना 5 मिलियन यात्रियों के साथ यह यात्री यातायात श्रेणी में लिथुआनिया के तीन वाणिज्यिक हवाई अड्डों में सबसे बड़ा है। विलनियस अंतर्राष्ट्रीय हवाई अड्डे पर  एयरबाल्टिक, रायनएयर और विज़ एयर का आधार भी है। हवाई अड्डे का प्रबंधन परिवहन और संचार मंत्रालय के तहत राज्य के स्वामित्व वाले उद्यम लिथुआनियाई हवाई अड्डों द्वारा किया जाता है।
प्रारंभिक वर्ष
हवाई अड्डे ने 17 अगस्त 1932 को विल्नो-पोरुबनेक के नाम से परिचालन शुरू किया, पोरुबनेक पड़ोसी गांव का नाम था जो आज विल्नियस के कीर्तिमाई जिले का हिस्सा है। द्वितीय विश्व युद्ध से पहले, यह विल्नो (विल्नियस) और वारसॉ के साथ-साथ रीगा के लिए अंतरराष्ट्रीय मार्ग के बीच तत्कालीन घरेलू मार्ग का संचालन करता था। 15 अप्रैल 1939 से, इसने कोवनो (अब कौनास) के लिए एक नए मार्ग को शुरु किया। विश्व युद्ध II के दौरान हवाई अड्डे का उपयोग सैन्य हवाई क्षेत्र के रूप में किया गया था। हवाई अड्डे ने 17 जुलाई 1944 से एक नागरिक हवाई अड्डे के रूप में अपनी गतिविधि फिर से शुरू कर दी।
नव गतिविधि
लिथुआनियाई एयरलाइंस (बाद में फ्लाईलाल के रूप में ब्रांडेड) को 1991 में स्वतंत्रता के बाद लिथुआनियाई ध्वज वाहक के रूप में स्थापित किया गया था और टुपोलेव टू-134, याकोवलेव याक -40, याक -42 और एंटोनोव ए -24, ए-26 के विल्नियस-आधारित एअरोफ़्लोत बेड़े के विमान इसे विरासत में मिले थे। लेकिन आधुनिक बोइंग 737 और बोइंग 757 जेट और साब 340, साब 2000 टर्बोप्रॉप के साथ सोवियत युग के इन विमानों को तेजी से बदल दिया गया। बढ़ती वित्तीय कठिनाइयों के परिणामस्वरूप 17 जनवरी 2009 से प्रभावी संचालन निलंबित कर दिया गया था। फ्लाईलाल के पतन के साथ, हवाई अड्डे ने एम्स्टर्डम, बुडापेस्ट, इस्तांबुल, मैड्रिड और त्बिलिसी को अपनी अनुसूचित सेवाएं खो दीं। फ्लाईलाल डबलिन, फ्रैंकफर्ट, लंदन, मिलान और पेरिस में एयर लिंगस, एयरबाल्टिक या लुफ्थांसा के साथ प्रतिस्पर्धा में काम करता था।
लातविया की राष्ट्रीय एयरलाइन और स्कैंडिनेवियाई एयरलाइंस के हिस्से के स्वामित्व वाली एयरबाल्टिक ने 2004 में अपने रीगा ऑपरेशन को पूरा करने के लिए विलनियस में दूसरा बेस खोला और बोइंग 737 जेट और फॉकर 50 टर्बोप्रॉप का उपयोग करते हुए विलनियस में सबसे बड़ा वाहक बन गया। एक समय पर, एयरबाल्टिक विलनियस से 19 गंतव्यों के लिए संचालित होता था, लेकिन 2009 में, नेटवर्क ने केवल तीन गंतव्यों को कवर किया, जो विलनियस पर आधारित दो विमानों द्वारा सेवा किया जाता था।
विनियस हवाई अड्डा ग्रैंड क्रू एयरलाइंस का मुख्य केंद्र है और विज़ एयर का आधार केंद्र है। यह सितंबर 2010 में अपने संचालन के अंत तक और ऑरेला तक ऑरेला के उड़ान लाइसेंस खोने तक स्टार 1 एयरलाइंस के लिए एक मुख्य केंद्र हुआ करता था। यह स्मॉल प्लैनेट एयरलाइंस और एवियाविल्सा का केंद्र था, जब तक कि दोनों एयरलाइनों को जोड़ नहीं दिया गया। हवाईअड्डा एयरबाल्टिक, एस्टोनियाई एयर और स्काईवे एक्सप्रेस के लिए एक माध्यमिक केंद्र था जब तक कि वे विनियस में ठिकानों को बंद नहीं कर देते।